CELEX: 31977R0518
Language: el
Date: 1977-03-14 00:00:00
Title: Κανονισμός (ΕΟΚ) αριθ. 518/77 του Συμβουλίου της 14ης Μαρτίου 1977 περί καθορισμού, για τον τομέα των μεταποιημένων προϊόντων με βάση τα οπωροκηπευτικά, των γενικών κανόνων σχετικά με τη χορήγηση επιστροφών κατά την εξαγωγή για τα διάφορα πρόσθετα σάκχαρα

Avis juridique important

|

31977R0518

Κανονισμός (ΕΟΚ) αριθ. 518/77 του Συμβουλίου της 14ης Μαρτίου 1977 περί καθορισμού, για τον τομέα των μεταποιημένων προϊόντων με βάση τα οπωροκηπευτικά, των γενικών κανόνων σχετικά με τη χορήγηση επιστροφών κατά την εξαγωγή για τα διάφορα πρόσθετα σάκχαρα  

Επίσημη Εφημερίδα αριθ. L 073 της 21/03/1977 σ. 0022 - 0023 Φινλανδική ειδική έκδοση: Κεφάλαιο 3 τόμος 8 σ. 0159  Ελληνική ειδική έκδοση: Κεφάλαιο 03 τόμος 17 σ. 0245  Σουηδική ειδική έκδοση: Κεφάλαιο 3 τόμος 8 σ. 0159  Ισπανική ειδική έκδοση: Κεφάλαιο 03 τόμος 12 σ. 0065  Πορτογαλική ειδική έκδοση : Κεφάλαιο 03 τόμος 12 σ. 0065 

ΚΑΝΟΝΙΣΜΟΣ (ΕΟΚ) αριθ. 518/77 ΤΟΥ ΣΥΜΒΟΥΛΙΟΥ της 14ης Μαρτίου 1977 περί καθορισμού για τον τομέα των μεταποιημένων προϊόντων με βάση τα οπωροκηπευτικά των γενικών κανόνων σχετικά με τη χορήγηση επιστροφών κατά την εξαγωγή για τα διάφορα πρόσθετα  σάκχαραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), και ιδίως το άρθρο 5 παράγραφος 3,  την πρόταση της Επιτροπής,  Εκτιμώντας:  ότι το άρθρο 5 παράγραφος 3 του κανονισμού (ΕΟΚ) αριθ. 516/77 προβλέπει ότι το Συμβούλιο εκδίδει τους γενικούς κανόνες σχετικά με τη χορήγηση των επιστροφών κατά την εξαγωγή των προϊόντων που αναφέρονται στο παράρτημα II του εν λόγω κανονισμού- ότι πρέπει να προβλεφθεί η χορήγηση της επιστροφής όχι μόνο για τα προϊόντα κοινοτικής καταγωγής, αλλά και για τα προϊόντα που εισάγονται από τρίτες χώρες και επανεξάγονται προς τις χώρες αυτές- ότι πρέπει, πάντως, προς αποφυγή κερδοσκοπικών ενεργειών,  να συνδεθεί στην τελευταία αυτή περίπτωση η χορήγηση της επιστροφής με ορισμένους όρους- ότι, προς αποφυγή στρεβλώσεων ανταγωνισμού μεταξύ των επιχειρηματιών της Κοινότητος είναι αναγκαίο, οι διοικητικοί όροι στους οποίους υπόκεινται, να είναι οι ίδιοι σε όλη την Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο παρών κανονισμός καθορίζει τους γενικούς κανόνες σχετικά με τη χορήγηση των επιστροφών κατά την εξαγωγή που αναφέρονται στο άρθρο 5 παράγραφος 3 του κανονισμού (ΕΟΚ) αριθ. 516/77.   Άρθρο 2  1. Η επιστροφή χορηγείται κατά την εξαγωγή των προϊόντων που αναφέρονται στο παράρτημα II του κανονισμού (ΕΟΚ) αριθ. 516/77:  α) τα οποία είναι κοινοτικής καταγωγής- β) τα οποία έχουν εισαχθεί από τρίτες χώρες και για τα οποία έχει καταβληθεί, κατά την εισαγωγή τους, η εισφορά που αναφέρεται στο άρθρο 2 παράγραφος 1 του κανονισμού αυτού, υπό τον όρο ότι ο εισαγωγέας προσκομίζει την απόδειξη:  - της ταυτότητος μεταξύ του προϊόντος που θα εξαχθεί και του εισαχθέντος προηγουμένως προϊόντος, και - της εισπράξεως της εισφοράς κατά την εισαγωγή του προϊόντος αυτού.  2. Στην περίπτωση που αναφέρεται στην παραγραφο 1 υπό β), η επιστροφή είναι ίση, για κάθε προϊόν, με την εισφορά που εισπράττεται κατά την εισαγωγή, αν αυτή είναι κατώτερη της επιστροφής που εφαρμόζεται κατά την ημέρα της εξαγωγής- αν η εισφορά που  εισπράττεται κατά την εισαγωγή είναι ανώτερη της επιστροφής που εφαρμόζεται κατά την ημέρα της εξαγωγής, εφαρμόζεται η τελευταία αυτή.   Άρθρο 3  Η επιστροφή καταβάλλεται όταν προσκομίζεται η απόδειξη ότι τα προϊόντα:  - ανταποκρίνονται στη μία ή στην άλλη από τις δύο καταστάσεις που αναφέρονται στο άρθρο 2 παράγραφος 1, και - έχουν εξαχθεί έξω από την Κοινότητα.   Άρθρο 4  1. Καταργείται ο κανονισμός (ΕΟΚ) αριθ. 1838/69 του Συμβουλίου της 16ηςΣεπτεμβρίου 1969 περί καθορισμού, για τον τομέα των μεταποιημένων προϊόντων με βάση τα οπωροκηπευτικά, των γενικών κανόνων σχετικά με τη χορήγηση επιστροφών κατά την εξαγωγή  για τα διάφορα πρόσθετα σάκχαρα(2).  2. Οι παραπoμπές στον κανονισμό που καταργείται δυνάμει της παραγράφου 1 θεωρείται ότι γίνονται στον παρόντα κανονισμό.   Άρθρο 5  Ο παρών κανονισμός αρχίζει να ισχύει την 1η Απριλίου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Μαρτίου 1977.  Για το Συμβούλιο Ο Πρόεδρος J. SILKIN  (1) ΕΕ αριθ. Ν 73 της 21.3.1977, σ. 1.  (2) ΕΕ αριθ. Ν 236 της 19.9.1969, σ. 2.